The Smiths

The Smiths var hljómsveit frá Manchester, Englandi, sem starfaði á árunum 1982 til 1987. Aðallagasmiðir sveitarinnar voru söngvarinn Steven Patrick Morrissey og gítarleikarinn Johnny Marr. Það sem einkenndi tónlist Smiths voru þunglyndislegir textar Morrissey, grípandi lagalínur og þéttur gítarleikur Johnny Marr. Plötur sveitarinnar voru gefnar út af Rough Trade Records. Þeir náðu aldrei miklum vinsældum utan Bretlands á meðan þeir voru saman en hafa síðan náð nánast „költ status“ beggja vegna Atlantsála. Smiths teljast með svokallaðra Indie sveita og eru í dag taldir á meðal áhrifamestu hljómsveita 9. áratugarins. Eftir að the Smiths hættu hóf Morrissey sólóferil.

Trommari og bassaleikari sveitarinnar; Mike Joyce og Andy Rourke fóru í málaferli við Morrissey og Marr árið 1991. Fullyrtu að þeir hefðu einungis fengið 10% hver af tekjum sveitarinnar en vildu meiri skerf. Rourke náði sáttum en Joyce vann mál sitt árið 1996.The Smiths Biography Allmusic. Skoðað 26. maí, 2016.
The Smiths hafa haft mikil áhrif á indie-rokk og bretapopp senurnar.

Árið 1985 stóð til að hljómsveitin kæmi til Íslands en hætt var við það.The Smiths ekki til Íslands Morgunblaðið 11. september, 1985,

Meðlimir
Morrissey - Söngur og hljómborð
Johnny Marr - Gítar
Andy Rourke - Bassi
Mike Joyce - Trommur
 Breiðskífur 
 The Smiths 1984
 Meat is Murder 1985
 The Queen is Dead 1986
 Strangeways Here We Come 1987

(Auk þess hafa ýmsar safnplötur komið út með the Smiths.)

Tilvísanir
Flokkur:Breskar hljómsveitir